+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

ลักษณะของผลิตภัณฑ์หรือบริการ

1.1 บริษัทฯ ประกอบกิจการอุตสาหกรรมผลิตเครื่องดื่มน้ำอัดลมภายใต้เครื่องหมายการค้า
“โคคา-โคลา” “แฟนต้า” “สไปรท์” และผลิตภัณฑ์อื่นที่โคคา-โคลา คัมปะนี เป็นเจ้าของ ได้แก่
เครื่องดื่มน้ำส้ม “มินิท เมด สแปลช” น้ำดื่มน้ำทิพย์ ฯลฯ เฉพาะใน 14 จังหวัดภาคใต้ ได้แก่
ชุมพร ระนอง กระบี่ ภูเก็ต พังงา ตรัง สุราษฎร์ธานี พัทลุง นครศรีธรรมราช สงขลา สตูล ยะลา
ปัตตานี และ นราธิวาส โดยมีรายละเอียดของสัญญาในการประกอบธุรกิจดังนี้ :-

+--------------------------+---+----------------------------------------+
| ประเภทสัญญา               | : | ให้บรรจุและจัดจำหน่ายผลิตภัณฑ์โคคา-โคลา       |
+--------------------------+---+----------------------------------------+
| คู่สัญญา                    | : | The Coca-Cola Company                  |
+--------------------------+---+----------------------------------------+
| วันเริ่มต้นสัญญาและสิ้นสุดสัญญา   | : | 1 มกราคม 2552 – 31 มกราคม 2557         |
|                          |   |                                        |
|                          |   | (ได้รับการต่อสัญญาทุก 5 ปี)                  |
+--------------------------+---+----------------------------------------+

1.  การตลาดและภาวะการแข่งขัน

-   ภาวะอุตสาหกรรมและการแข่งขัน

1.  น้ำอัดลม

โครงสร้างของอุตสาหกรรมน้ำอัดลมในประเทศไทยแบ่งออกเป็นค่ายใหญ่ๆ ได้ 2 ค่าย
คือ “โค้ก” และ เป๊ปซี่” ประกอบด้วยบริษัท ไทยน้ำทิพย์ จำกัด
ผู้ผลิตและจำหน่ายผลิตภัณฑ์โคคา-โคลา
ในทุกภาคของประเทศ ยกเว้น 14 จังหวัดภาคใต้ บริษัท หาดทิพย์ จำกัด (มหาชน)
ผู้ผลิตและจำหน่าย
ผลิตภัณฑ์ โคคา-โคลา ใน 14 จังหวัดภาคใต้ และ บริษัท เสริมสุข จำกัด (มหาชน)
ผู้ผลิตและจำหน่าย
ผลิตภัณฑ์ “เป๊ปซี่” ทั่วประเทศ นอกจากนี้ ยังมีบริษัท กรีนสปอต (ประเทศไทย) จำกัด บริษัท
ไบเล่ย์ จำกัด และรายย่อยอื่นอีก 2-3 ราย
ซึ่งในจำนวนนี้ได้รวมถึงสินค้าเฮาส์แบรนด์ของร้านค้าประเภท Modern Trade และผลิตภัณฑ์ Bog
Cola ซึ่งออกแบบลอกเลียนแบบรูปลักษณะรวมทั้งบรรจุภัณฑ์ของบริษัทฯ
และพยามยามแทรกซึมเข้ามารุกตลาดในภาคใต้อย่างต่อเนื่อง

น้ำอัดลมเป็นอุตสาหกรรมที่มีการแข่งขันสูง
โดยแต่ละรายต่างมีเป้าหมายที่จะเพิ่มสัดส่วนการครองส่วนแบ่งตลาดให้มากขึ้น
จึงเน้นการโฆษณาและจัดกิจกรรมส่งเสริมการขายอย่างต่อเนื่อง
ตลอดทั้งปี ตลอดจนมีการออกผลิตภัณฑ์ใหม่ๆ หรือแนะนำสินค้ารสชาติใหม่ๆ ออกสู่ตลาด
เพื่อเป็นการกระตุ้นความต้องการและเพิ่มทางเลือกให้แก่ผู้บริโภคน้ำอัดลมเป็นสินค้าประจำฤดูกาล
(Seasonal)
ซึ่งช่วงหน้าร้อนของทุกปีจะมียอดการจำหน่ายมากกว่าฤดูกาลอื่น ดังนั้น ในช่วงเวลาดังกล่าวผู้ผลิต
ทั้งสองค่ายหลักต่างทุ่มเทกลยุทธ์ทางการตลาดทุกวิถีทางเพื่อแย่งชิงส่วนแบ่งตลาด
ซึ่งกลยุทธ์ทางการตลาดของบริษัทฯ นั้น
มุ่งเน้นเรื่องการจัดกิจกรรมส่งเสริมการขายและสร้างสรรค์สื่อโฆษณาให้เข้าถึงประเพณีและวิถีชีวิตของคนในแต่ละท้องถิ่น
ตลอดจนสร้างความสัมพันธ์ที่ดีกับร้านค้า เน้นการให้บริการที่รวดเร็ว ฉับไว และสม่ำเสมอ สำหรับปี
2551 ในพื้นที่ภาคใต้บริษัทฯ มีส่วนแบ่งทางการตลาด
รวมทุกผลิตภัณฑ์ร้อยละ 66 (Source : AC Nielsen)

สำหรับตลาดน้ำอัดลมมูลค่า 35,000 ล้านบาท ในปี 2552 นี้
คาดว่าจะมีอัตราการเจริญเติบโตทรงตัว โดยมีมูลค่าตลาดใกล้เคียงกับปี 2551
เนื่องจากปัจจัยลบด้านเศรษฐกิจและการเมืองที่ยังคงส่งผลกระทบต่อกำลังซื้อของผู้บริโภค (ที่มา :
หนังสือพิมพ์โพสต์ทูเดย์, 16 มกราคม 2552) อย่างไรก็ตาม
ในส่วนของตลาดน้ำอัดลมในภาคใต้นั้น
คาดว่าจะมีการขยายตัวเพิ่มขึ้นใกล้เคียงกับอัตราการเจริญเติบโตในปี 2551
อันเนื่องมาจากการที่บริษัทฯ ได้ทำการปรับโครงสร้างองค์กรพร้อมทั้งได้พัฒนา
ปรับปรุงระบบการทำงานให้มีประสิทธิภาพ และเปิดโอกาสให้พนักงานหาดทิพย์ทุกคนเป็นพนักงานขาย
โดยจัดโครงการ “We are sales-force teams” การมีระบบโลจิสติกส์ (Logistics)
ที่ทันสมัย การพัฒนา
ช่องทางการขายรวมทั้งวิธีการจัดการร้านค้าตามหลักการของ BCCP (
Brand/Price/Pack/Channel)
การปรับปรุงระบบการขายให้สามารถตอบสนองความต้องการของลูกค้าได้อย่างทันท่วงที
การจัดรายการส่งเสริมการขายที่หลากหลายรูปแบบ ทันต่อการแข่งขันในตลาด
และเน้นการสร้างความจงรักภักดีให้เกิดกับผู้บริโภคในระยะยาว เช่น รายการ Coke Cool Club
โดยการให้ลูกค้าเป็นสมาชิกและได้รับผลตอบแทนอย่างต่อเนื่อง นอกจากนี้ บริษัทฯ
ยังได้ขยายสายการผลิต โดยมี Can line ซึ่งสามารถผลิตสินค้าประเภทกระป๋องได้เอง
อันจะช่วยลดต้นทุนรวมทั้งค่าขนส่งสินค้าลงได้ส่วนหนึ่ง และยังช่วยให้บริษัทฯ
สามารถผลิตสินค้าขนาดพิเศษเพื่อจำหน่ายเฉพาะภาคใต้ เช่น Sleek Can 240 ml, และ Slim
Can 200 ml, รวมทั้งสามารถผลิตสินค้าอันจะช่วยสื่อถึงเอกลักษณ์ของภาคใต้ เช่น
สินค้าแคนที่มีรูปแบบแสดงถึงความสวยงามของภาคใต้โดยเฉพาะ อีกทั้งบริษัทฯ
ยังให้ความสำคัญกับการอนุรักษ์สิ่งแวดล้อม
โดยมีโครงการจะผลิตและจำหน่ายผลิตภัณฑ์ที่มีบรรจุภัณฑ์ชนิดใหม่ซึ่งจะช่วยลดปัญหาทางด้านมลพิษ
เช่น PET 450 ml, และ 1.25L (Light weigh) ทั้งนี้ บริษัทฯ
ได้กำหนดเป้าหมายอัตราการเจริญเติบโตในปี 2552 เพิ่มขึ้นจากปี 2551 ประมาณร้อยละ 5

2.  ผลิตภัณฑ์เพื่อสุขภาพ

ในปี 2552 บริษัทฯ มีโครงการจะวางจำหน่ายผลิตภัณฑ์ใหม่ มินิท เมด พัลพิ ขนาด 300 ml.และ
1 ลิตร เพื่อเพิ่มทางเลือกใหม่ให้กับผู้บริโภคที่ให้ความสำคัญกับการดูแลสุขภาพ
เพิ่มเติมจากผลิตภัณฑ์สแปลช และน้ำดื่มน้ำทิพย์ ซึ่งได้รับความนิยมดีอยู่แล้ว

-   กลยุทธ์ทางการตลาด

1.  สานต่อความเป็นผู้นำของบริษัทฯ
    ด้วยการเพิ่มยอดขายและรักษาส่วนแบ่งทางการตลาดภายใต้นโยบายเชิงรุก

2.  นำเสนอสิ่งที่ดีที่สุดทั้งในด้านคุณภาพของสินค้า และบรรจุภัณฑ์
    โดยเน้นการสร้างความแตกต่างจากคู่แข่งขัน และการเป็นสินค้า “ของแท้” ที่เลียนแบบไม่ได้

3.  เน้นการให้บริการที่ยอดเยี่ยมแก่ลูกค้าทั้งก่อนการขายและหลังการขาย การมอบความ
    พึงพอใจให้แก่ลูกค้าทุกระดับ เพื่อรักษาฐานลูกค้าที่มีอยู่เดิมและเพิ่มลูกค้ารายใหม่
    รวมทั้งการนำระบบ Pre-Sell และ Tele-Sell มาช่วยเพิ่มประสิทธิภาพในการขาย

4.  ใช้กลยุทธ์ทางการตลาดภายใต้คอนเซ็ปต์ “เรารัก Coca-Cola”
    เพื่อสื่อให้ผู้บริโภคมีทัศนคติที่ดี เกิดความรัก
    ความผูกพันและความจงรักภักดีกับผลิตภัณฑ์ของบริษัทฯ
    อย่างต่อเนื่อง

5.  สร้างความมีชีวิตชีวาในการขายผลิตภัณฑ์ของบริษัทฯ ให้แก่ร้านค้า
    เพื่อให้ร้านค้าตระหนักถึงคุณค่าของผลิตภัณฑ์
    ทั้งเกิดการยอมรับและยินยอมที่จะจำหน่ายผลิตภัณฑ์ของบริษัทฯ ด้วยความเต็มใจ
    ซึ่งก่อให้เกิดความสัมพันธ์อันดีระหว่างบริษัทฯ กับร้านค้า

6.  สร้างจุดขายให้ผลิตภัณฑ์ของบริษัทฯ น่าสนใจ โดยเน้นการจัดแช่ จัดโชว์ และการโฆษณา ณ
    จุดขาย เพื่อให้ผู้บริโภคตัดสินใจซื้อทันที เพราะพฤติกรรมการดื่มน้ำอัดลมนั้น
    ต้องทำให้ผู้บริโภคเกิดความสนใจและอยากซื้อ อยากดื่ม ทันทีเมื่อเห็น

7.  ริเริ่มสร้างสรรค์สื่อโฆษณา การส่งเสริมการขาย รูปแบบฉลากสินค้าแบบใหม่
    ที่แสดงถึงเอกลักษณ์ของภาคใต้ และการโฆษณาที่เข้าถึงผู้บริโภคท้องถิ่น รวมทั้งนักท่องเที่ยว
    ทั้งชาวไทยและชาวต่างประเทศ

8.  ฝึกอบรมพนักงานและนำระบบ RED (Right –Execution-Daily)
    มาประเมินผลอย่างต่อเนื่องเพื่อหาจุดบกพร่องของการจัดการในตลาด
    แล้วนำไปแก้ไขให้เหมาะสมสำหรับลูกค้าแต่ละราย

9.  สรรหา วิเคราะห์ จัดเก็บข้อมูลข่าวสาร ความรู้ที่จำเป็นอย่างต่อเนื่อง
    ทั้งในส่วนของความต้องการของผู้บริโภค ลูกค้า พันธมิตรทางธุรกิจ
    และความเคลื่อนไหวของคู่แข่งขัน เพื่อใช้เป็นข้อมูลในการส่งเสริมการตลาด
    ตลอดจนพัฒนาสินค้าที่มีรสชาติหรือ
    บรรจุภัณฑ์ใหม่ๆ

10. กระชับความผูกพันกับลูกค้าให้มีความผูกพันกับบริษัทฯ และผลิตภัณฑ์ของบริษัทฯ
    โดยการจัดรายการส่งเสริมการขายที่เฉพาะเจาะจงให้กับร้านค้าเป็นพิเศษ (Customer
    Program) เช่น โครงการ “ร้านค้าในดวงใจ” โครงการ “Combo set” โครงการ
    “ขวดลิตรสุดคุ้ม” เป็นต้น

11. เพิ่มพูนความสัมพันธ์ระหว่างหาดทิพย์กับภาครัฐ และสังคมในภาคใต้
    โดยการสนับสนุนกิจกรรมสารธารณประโยชน์ต่างๆ การเข้าไปมีส่วนร่วมกับสังคมท้องถิ่น
    และการ
    ผูกสัมพันธ์ที่แนบแน่นกับชาวใต้ ทั้งในภาครัฐและภาคเอกชน รวมทั้งองค์กรทางการศึกษาต่างๆ

-   กลุ่มลูกค้าเป้าหมายหลัก

กลุ่มเด็กวัยรุ่น วัยทำงาน ผู้สูงอายุ รวมทั้งนักท่องเที่ยวทั้งชาวไทยและชาวต่างประเทศ

-   นโยบายการตั้งราคา

พิจารณาตามความเหมาะสมกับสภาพตลาดและพื้นที่ โดยให้คุ้มต้นทุนและค่าใช้จ่าย
ตลอดจนมีผลกำไรพอสมควร รวมทั้งกำหนดราคาให้เหมาะสมกับผลตอบแทนที่ลูกค้าจะได้รับ
นอกจากนี้ ยังมีการกำหนดราคาขายเป็นกรณีพิเศษสำหรับสินค้าที่มีลักษณะเป็นพรีเมี่ยม
เช่น Slim Can 240 ml.

-   ลักษณะของลูกค้าของบริษัทฯ

ผลิตภัณฑ์ของบริษัทฯ ทั้งที่ผลิตเองและซื้อมาจำหน่าย ได้แก่ ผลิตภัณฑ์น้ำอัดลม
ผลิตภัณฑ์non-carbonate เช่น น้ำส้ม มินิท เมด สแปลช และน้ำดื่ม
มีลักษณะเป็นสินค้าเพื่อการอุปโภคบริโภค
ซึ่งแต่เดิมลูกค้าของบริษัทฯ จะเป็นร้านค้าส่ง ร้านค้าปลีก และลูกค้ารายย่อย
แต่ปัจจุบันลักษณะลูกค้าของบริษัทฯ เปลี่ยนแปลงไป
เนื่องจากผู้บริโภคนิยมเข้าไปจับจ่ายใช้สอยในร้านค้าประเภทค้าส่งค้าปลีกสมัยใหม่ (Modern
Trade) ได้แก่ แม็คโคร โลตัส คาร์ฟูร์ บิ๊กซี หรือร้านสะดวกซื้อ ได้แก่
7-Eleven, Family Mart ดังนั้น ลูกค้ารายใหญ่ของบริษัทฯ จึงเป็นร้านค้าประเภทดังกล่าว
ซึ่งในปี 2551
มียอดขายรวมกันประมาณร้อยละ 43 ของยอดขายรวม นอกจากนั้น จะเป็นลูกค้ารายย่อย ได้แก่
ร้านค้า
ทั่วไปทั้งร้านขายส่งและร้านขายปลีก ร้านขายของชำ สโมสร โรงแรม สถานบันเทิง ภัตตาคาร
รถเข็น
สถานีขนส่ง ร้านเสริมสวย ร้านขายอาหาร- เครื่องดื่ม ตลาดโต้รุ่ง ร้านขายยา หน่วยราชการ
ท่าเรือ สถานศึกษา ตลอดจนที่พักอาศัย

บริษัทฯ และลูกค้าของบริษัทฯ มีความสัมพันธ์ที่ดีต่อกัน เพราะบริษัทฯ ถือเป็นกลยุทธ์
ที่สำคัญทางการตลาดในการสร้างความสัมพันธ์ที่เหนียวแน่นกับลูกค้า
โดยจะตอบสนองความต้องการของลูกค้าด้วยคุณภาพของผลิตภัณฑ์และบริการ
ให้บริการที่ดีไม่ว่าจะเป็นก่อนการขาย ระหว่างการขาย หรือหลังการขาย
ทั้งนี้เพื่อสร้างความประทับใจ ทำให้ลูกค้าใหม่กลายมาเป็นลูกค้าประจำ ขณะเดียวกัน
ก็รักษาลูกค้าเก่าไว้อย่างดี เพื่อให้ลูกค้าซื้อผลิตภัณฑ์ของบริษัทฯ ตลอดไป

นอกจากนี้ บริษัทฯ
ยังได้ร่วมมือกับภาครัฐและเอกชนในการร่วมกันสร้างสรรค์สังคมภาคใต้ให้ดีขึ้นทั้งด้านการศึกษา กีฬา
วัฒนธรรมประเพณีท้องถิ่น ตลอดจนการบำบัดรักษาผู้ติดยาเสพติด
และการอนุรักษ์สิ่งแวดล้อม

-   การจัดจำหน่ายและช่องทางการจัดจำหน่าย

  สามารถแบ่งลักษณะการจำหน่ายและช่องทางการจำหน่ายเป็น 2 ประเภท ดังนี้

1. จัดจำหน่ายเอง โดยมีโรงงานผลิตที่อำเภอหาดใหญ่ จังหวัดสงขลา และมีคลังสินค้าย่อย
อีก 20 แห่ง กระจายอยู่ทั่ว 14 จังหวัดภาคใต้ คือ ชุมพร หลังสวน ระนอง สุราษฎร์ธานี
เกาะสมุย
พุนพิน ตะกั่วป่า พังงา นครศรีธรรมราช ทุ่งสง ภูเก็ต กระบี่ ตรัง พัทลุง สตูล ปัตตานี ยะลา
นราธิวาส
สุไหงโก-ลก และเกาะลันตา โดยที่บางจังหวัดมีคลังสินค้ามากกว่า 1 คลัง

2. จัดจำหน่ายผ่านตัวแทนการจำหน่าย ปัจจุบันเหลือเพียง 1 แห่ง คือ เกาะพงัน

อนึ่ง จากปัญหาการเพิ่มขึ้นของราคาน้ำมันเชื้อเพลิงอย่างต่อเนื่อง ทำให้ต้นทุนโดยเฉพาะ
ค่าขนส่งในการกระจายสินค้าเพิ่มสูงขึ้นมาก บริษัทฯ จึงได้พัฒนาระบบการกระจายสินค้าสู่มือผู้บริโภค
โดยใช้ระบบศูนย์ช่วยกระจายสินค้า (Manual Distribution Center หรือ MDC)
ทำหน้าที่กระจายสินค้า
เป็นผลให้ค่าใช้จ่ายในการกระจายสินค้าลดลง และมียอดขายตลอดจนร้านค้าเพิ่มขึ้น
โดยปัจจุบันวิธีการขายและให้บริการลูกค้าของบริษัทฯ แบ่งออกเป็น 3 ประเภท เรียกว่า Hybrid
System ประกอบด้วยการขายล่วงหน้า (Pre-sell) รถขาย (Conventional Route Sales)
และศูนย์ช่วยกระจายสินค้า (Manual Distribution Center หรือ MDC)
โดยมีเป้าประสงค์เพื่อเพิ่มประสิทธิภาพในการให้บริการลูกค้า
และช่วยลดต้นทุน/ค่าใช้จ่ายในการกระจายสินค้า

3. การผลิตหรือการจัดหาผลิตภัณฑ์เพื่อการจำหน่าย

บริษัทฯ มีโรงงานผลิตตั้งอยู่ที่อำเภอหาดใหญ่ จังหวัดสงขลา โดยบริษัทฯ
จะผลิตน้ำอัดลมชนิดบรรจุขวดแก้วชนิดคืนขวดขนาด 10 ออนซ์, ขนาด 15 ออนซ์ และขนาด 1 ลิตร
น้ำอัดลมในบรรจุภัณฑ์ประเภทไม่คืนขวด (BUDDY) ขนาดบรรจุ 250 ซีซี
และผลิตภัณฑ์น้ำอัดลมบรรจุขวด PET ขนาดบรรจุ 1.25 ลิตร และขนาด 2 ลิตร
แต่ผลิตภัณฑ์ในบรรจุภัณฑ์อื่น ได้แก่ CAN, วันเวย์ ตลอดจนน้ำส้ม“มินิท เมด สแปลช” บริษัทฯ
สั่งซื้อจากบริษัท ไทยน้ำทิพย์ จำกัด มาจำหน่าย

อนึ่ง ในปี 2552 บริษัทฯ จะผลิตผลิตภัณฑ์บรรจุกระป๋อง (CAN)
ออกจำหน่ายเองแทนการซื้อมาจำหน่าย เนื่องจากบริษัทฯ ได้ลงทุนซื้อเครื่องบรรจุกระป๋อง
(CAN-FILLING LINE) ขณะนี้อยู่ระหว่างการทดลองเดินเครื่องจักร
โดยคาดว่าจะสามารถผลิตออกจำหน่ายได้ประมาณเดือนมีนาคม 2552

-   วัตถุดิบและผู้จำหน่ายวัตถุดิบ : วัตถุดิบสำคัญในการผลิตจัดหาจากแหล่งต่างๆ ดังนี้

-   หัวน้ำเชื้อ จัดซื้อจากบริษัท โคคา-โคลา (ประเทศไทย) จำกัด ซึ่งเป็นผู้นำเข้าจาก
    ต่างประเทศ

-   วัตถุดิบอื่น เช่น น้ำตาลทราย ก๊าซคาร์บอนไดอ๊อกไซด์ เคมีภัณฑ์ ขวดแก้ว ฝาจุกจีบ
    ฝาจุกเกลียว เป็นต้น ซื้อจากผู้ผลิตภายในประเทศ

-   กำลังการผลิตและปริมาณการผลิต

  ------------------ ------------ -------- ----------- ----------- ----------- ---------
  2551               ขนาดบรรจุ                                                  

                     10 ออนซ์      15 ออนซ์  BUDDY       1 ลิตร       1.25 ลิตร    2 ลิตร

  กำลังการผลิต (ลัง     11,250,000   52,500   1,554,000   2,030,000   3,892,000   396,000

  ปริมาณการผลิตจริง     2,927,293    33,257   951,207     1,237,091   3,536,138   364,210
  (ลัง)                                                                         

  กำลังการผลิต (%)     26.02        63.35    61.21       60.94       90.86       91.97
  ------------------ ------------ -------- ----------- ----------- ----------- ---------

  4. ผลกระทบจากกระบวนการผลิตและวัตถุเหลือใช้

  ในอุตสาหกรรมน้ำอัดลม มีของเสียที่เกิดจากกระบวนการผลิตหลักๆ อยู่ 2 ประเภท คือ

1.  น้ำเสีย : บริษัทฯ ได้ดำเนินการด้านการบำบัดน้ำเสีย
    โดยจัดให้มีระบบบำบัดน้ำเสียภายในโรงงาน โดยมีรายละเอียดของบ่อบำบัดน้ำเสีย ดังนี้

  ชื่อระบบบำบัด : Waste Stabilization Pond

  หลักการทำงาน : ย่อยสลายอินทรีย์ด้วยแบคทีเรีย Aerobic และ Anaerobic

  ความสามารถของระบบ : รับน้ำเสียได้ 1,755 m³/วัน

  อัตรานำเข้าระบบ (เฉลี่ย) : 750 m³/วัน

  พื้นที่ : 3.7 ไร่

  ค่าก่อสร้าง : 2,405,719 บาท

  ค่าเครื่องมืออุปกรณ์ : 1,898,000 บาท

  ค่าบำรุงรักษา (เฉลี่ย) : 12,000 บาท/เดือน

  ค่าไฟฟ้าทั้งระบบ (เฉลี่ย) : 147,722 บาท/เดือน

  ในการดำเนินงานบริษัทฯ
  จะควบคุมระบบบำบัดน้ำเสียและติดตามผลการทำงานของระบบโดยการเก็บตัวอย่างของน้ำแต่ละจุดมาตรวจสอบเพื่อควบคุมให้ระบบทำงานตามปกติ
  และยังมีการเก็บตัวอย่างน้ำทิ้งมาตรวจสอบค่าอย่างสม่ำเสมอเพื่อหาค่า BOD
  ก่อนที่จะระบายออกสู่ลำรางสาธารณะ น้ำที่จะทิ้งออกสู่ลำรางสาธารณะจะต้องมีค่า BOD
  อยู่ในเกณฑ์ที่กรมโรงงานอุตสาหกรรมกำหนด
  ซึ่งการตรวจสอบคุณภาพน้ำทิ้งดังกล่าวนอกจากจะดำเนินการ
  โดยเจ้าหน้าที่ห้องปฏิบัติการของบริษัทฯ เองเป็นประจำแล้ว บริษัทฯ
  ยังส่งตัวอย่างน้ำทิ้งให้ภาควิชาวิศวเคมีคณะวิศวกรรมศาสตร์ มหาวิทยาลัยสงขลานครินทร์
  ตรวจสอบเป็นประจำอย่าง
  สม่ำเสมอด้วย

2.  ขยะจากกระบวนการผลิต : ขยะส่วนใหญ่ที่เกิดจากกระบวนการผลิต
    เกิดจากหีบห่อภาชนะบรรจุวัตถุดิบต่างๆ ที่ใช้ในกระบวนการผลิต ซึ่งขยะในส่วนนี้ บริษัทฯ
    ได้ดำเนินการคัดแยก
    เพื่อนำขยะส่วนที่สามารถใช้ประโยชน์ได้นำไปขายให้กับบริษัทที่สามารถนำไป recycle ได้
    เช่น พลาสติก เศษแก้ว เป็นต้น การดำเนินการแยกขยะ บริษัทฯ สามารถ recycle
    ขยะต่างๆ ได้มากกว่าร้อยละ 85 สำหรับขยะส่วนที่เหลือที่มาสามารถขายได้
    ซึ่งในกรณีที่เป็นขยะอันตรายบริษัทฯ
    ได้เก็บรวบรวมเพื่อส่งเข้ากำจัดโดยบริษัทที่ได้รับอนุญาตจากกรมโรงงานอุตสาหกรรม
    ส่วนขยะทั่วไป ก็ติดต่อให้เทศบาลเมืองบ้านพรุเข้ามารับไปกำจัดให้ถูกต้องต่อไป

บริษัทฯ ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม